**Харолд 220331**

**Мен кедейлер үшін жауаптымын ба?**

***“Ал егер осы дүниелік мал-мүлкі бар біреу басына қиыншылық түскен бауырына тасжүректік танытса, оның бойында Құдайдың сүйіспеншілігі бар ма?! 18Балаларым менің, сөз жүзінде емес, іс жүзінде шынайы сүйіспеншілік білдірейік!”***

***(Жохан жазған бірінші ізгі хабар 3:17-18)***

Иса: «Мүсәпірлер әрдайым қастарыңда ғой, оларға қалаған кезде қайырым көрсете аласыңдар. » деп айтты ғой (Марқа 14:7), бірақ кедейшілікті жою мүмкін емес екендігі біздің бұл туралы ештеңе істемей қоюымызға болатынын білдірмейді.

Құдай сізді ешқашан істей алмайтын, қолыңызда жоқ нәрсе үшін, бара алмайтын жеріңіз үшін жауапты етпейді. Бірақ Ол сізді не істей алатыныңыз үшін, қолыңызда бар нәрселеріңіз үшін және қайда бара алатыңыз үшін жауапты ете алады.

Кедейлердің мұқтаждықтарын қарастырғанда, өзіңізден: Менің қолымда не бар? және «Менің қолымнан не келеді?» деп сұрап көріңіз.

Бірінші сұрақты алайық: Сіздің қолыңызда не бар? Сіз бизнесмен, такси жүргізушісі немесе бала күтімімен айналысатын ана болсаңыз да, сізде үш нәрсе бар: (1) уақыт, (2) дағдылар мен қабілеттер және (3) ресурстар.

Қытайда жұмыс істейтін бір журналист, жетім бір баланы тауып алып, сол баланы мәсіхшілер көмек беретін үйге апарып, әпкелердің бірінен баланы тамақтандыруды сұрайды. «Мырза. Пирс, - деп жауап берді ол, - біз басқа баланы ала алмаймыз. Қазір бір күріш ыдысынан кем дегенде төрт бала жейді». Сөйтіп әйел баланы көтеріп, Боб Пирстің тізесіне отырғызып: «Міне, енді бұл баламен не қылмақшысыз?» деп сұрайды.

Боб Пирс жетімдер үйіне күріш сатып алып, соғыстан жетім қалған балаларға көмектесу үшін ақша жинау мақсатымен Америкаға оралады. Осылайша жетім балаларға көмек көрсететін “World Vision” ұйымы басталды. Бүгін сіз өз алдыңызда бір мұқтаждықты көргенде, сол мұқтаждықты қанағаттандыру үшін қолыңыздан келгеннің бәрін жасаңыз.